# தமிழ் மாநில காங்கிரசு

## மறுதொடக்கத்தில் சந்தித்த தேர்தல்

- 2016 சட்டமன்ற தேர்தலில் தமாகா தலைவர் ஜி. கே. வாசன் அவர்கள் அதிமுகவில் ஜெயலலிதாவுடன் கூட்டணி பேச்சு வார்த்தையின் போது போட்டியிடும் தொகுதியில் அக்கட்சியின் தேர்தல் சின்னமான *இரட்டை இலை* சின்னத்தில் போட்டியிட வேண்டும். என்ற நிபந்தனையால் அக்கூட்டணி பேச்சு வார்த்தை தோல்வி அடைந்ததையடுத்து.
- பின்பு வைகோ அவர்களின் தலைமையில் அமைந்த மக்கள் நலக் கூட்டணியுடன் தமிழ் மாநில காங்கிரசு இணைந்தது. அணியின் முதல்வர் வேட்பாளராக தேமுதிக தலைவர் விஜயகாந்த்க்கு ஆதரவு கொடுத்த ஜி. கே. வாசன் இத்தேர்தலில் மக்கள் நலக் கூட்டணியில் போட்டியிட்ட அனைத்து கட்சிகளுடன் சேர்ந்து தமாகாவும் போட்டியிட்ட அனைத்து தொகுதிகளிலும் தோல்வியடைந்தது.
- 2019 நாடாளுமன்ற தேர்தலில் தமிழக முதல்வர் எடப்பாடி பழநிசாமி அவர்களின் அதிமுக-பாஜகவின் தலைமையிலான தேஜகூவில் தமாகா இடம் பெற்றிருந்தது. இம்முறை ஜி. கே. வாசன் தனது தஞ்சாவூர் தொகுதியில் மக்களவை உறுப்பினர் ஆக தமாகா சார்பில் என்.ஆர்.நடராஜன் போட்டியிட்டு தோல்வியடைந்தார். இம்முறை அதிமுக-பாஜக கூட்டணியில் மோடி அமைச்சரவையில் ஜி.கே.வாசனுக்கு மாநிலங்களவை உறுப்பினர் பதவியை கொடுத்து கௌரவபடுத்தியது.
- 2021 சட்டமன்ற தேர்தலில் **தமிழ் மாநில காங்கிரஸ்** தலைவர் ஜி. கே. வாசன் மீண்டும் அதிமுக ஆட்சியில் எடப்பாடி கே. பழனிச்சாமி தொடர்ந்து வெற்றி பெற்று முதலமைச்சராக வேண்டும் என்ற நோக்கத்துடன் ஆதரவாக பிரச்சாரம் செய்த அவர். எதிர்கட்சி திமுகவையும் அக்கட்சியின் தலைமையிலான மதச்சார்பற்ற முற்போக்குக் கூட்டணியில் இடம் பெற்று இருந்த எதிரணிகட்சிகளை பலமாக விமர்சித்து எதிர்த்து பிரச்சாரம் செய்தார். இம்முறை அதிமுக-பாஜக தலைமையிலான தேஜகூட்டணியில் *தமாகா*விற்கு 6 தொகுதிகள் ஒதுக்கப்பட்டு அதிமுகவின் அதிகார பூர்வ சின்னமான *இரட்டை இலை* சின்னத்தில் போட்டியிட்டு அனைத்து தொகுதிகளிலும் தோல்வி அடைந்தது.
- பின்பு தமாகா கடந்த 2021 சட்டமன்றத் தேர்தலில் அதிமுக கூட்டணியில் போட்டியிட்ட 6 தொகுதிகளில் ஒன்றான ஈரோடு கிழக்கு சட்டமன்றத் தொகுதியில் போட்டியிட்ட யுவராஜ் சுமார் 8000 வாக்கு வித்யாசத்தில் தோற்று எதிரணியில் திமுக கூட்டணியில் காங்கிரஸ் கட்சி சார்பில் வெற்றி பெற்ற சட்டமன்ற உறுப்பினரான திருமகன் ஈவெரா இருதய வலியால் 2023ல் தீடிரென இறந்து போக ஈரோடு கிழக்கு சட்டமன்ற இடைத்தேர்தலில் மீண்டும் தமாகா சார்பில் தலைவர் ஜி. கே. வாசன் யுவராஜ் அவர்களை அதிமுகவின் *இரட்டை இலை* சின்னத்தில் போட்டியிட களமிறக்கினார்.
- அதற்கு அப்போது அதிமுக தலைவர் எடப்பாடி கே. பழனிசாமி தனது கூட்டணி கட்சி வேட்பாளருக்கு முழுமையான ஆதரவை தெறிவித்த போதிலும் அப்போது அதிமுக கூட்டணியிலிருந்த மற்றோரு கூட்டணி கட்சியான பாஜக தமிழக தலைவர் அண்ணாமலை அவர்கள் தமாகா தலைவர் ஜி.கே.வாசனிடம் பாஜகவின் தேர்தல் சின்னமான ***தாமரை*** சின்னத்தில் போட்டியிடுமாறு கூறியதையடுத்து ஜி. கே. வாசன் அதற்கு உடன்படாமல் முழுமையாக ஈரோடு இடைத்தேர்தலில் போட்டியிடாமல் விலகினார்.
- பின்பு அத்தேர்தலில் அதிமுக சார்பில் கே. எஸ். தென்னரசு களமிறக்கபட்டு ஜி. கே. வாசன் அவருக்கு ஆதரவாக பிரச்சாரம் செய்தார்.
- ஆனால் தேர்தல் முடிவில் எதிரணியில் ஆளும் கட்சியான திமுக கூட்டணியில் காங்கிரஸ் கட்சி சார்பாக மறைந்த திருமகன் ஈவெரா அவர்களின் தந்தையும் தமிழக காங்கிரஸ் கட்சியின் முன்னணி தலைவர்களில் ஒருவரான ஈ. வி. கே. எஸ். இளங்கோவன் போட்டியிட்டு மீண்டும் காங்கிரஸ் கட்சி சார்பில் வெற்றி பெற அதிமுக வேட்பாளர் கே. எஸ். தென்னரசு வெற்றி வாய்ப்பை இழந்தார்.
- மேலும் இந்த காலகட்டத்தில் தமிழகத்தில் ஆளும் திமுக தலைமையிலான முதல்வர் மு. க. ஸ்டாலின் ஆட்சியில் நடக்கும் தவறுகளையும், அவலமான ஆட்சியின் குறைபாடுகளையும் சுட்டி காட்டி தனது பயனுள்ள கருத்தையும், விமர்சனத்தையும் ஜி. கே. வாசன் அவர்கள் பதிவு செய்து வந்தார்.
- அதுமட்டுமின்றி தமிழகத்தில் ஆளும் திமுக ஆட்சியில் உள்ள பல அமைச்சர்கள் மீதான கடந்த கால பழைய குற்ற வழக்குகள் முதல் எதிர்கட்சி அதிமுக முன்னாள் அமைச்சர்கள் மீதான ஊழல் குற்றச்சாட்டுகள் மீதான வழக்குகள் ரீதியான நடவடிக்கையை எக்காலகட்டத்தில் எடுக்குமாறும், தமிழகத்தில் அவ்வப்போது நடக்கும் அரசியல் நிலவரங்களையும் பிரதமர் நரேந்திர மோடி இடமும் டெல்லி பாஜக தலைமையிடமும் ஜி. கே. வாசன் கொண்டு போய் சேர்ப்பவராக திகழ்ந்ததால் பிரதமர் மோடி மற்றும் தலைவர் அமித்ஷாவிடம் நன்மதிப்பையும், புகழையும் தாண்டி அவர்களது நம்பிக்கைக்கு உரிய நபராக உள்ளார்.
- பின்பு நடந்த 2024 நாடாளுமன்ற தேர்தலுக்கு சிறிது காலத்துக்கு முன்பே தமாகா தொடர்ந்த அதிமுக–பாஜக கூட்டணி முறிந்ததால் இந்த நாடாளுமன்ற தேர்தலில் ஜி. கே. வாசன் அவர்கள் ஒரு மனதாக மத்தியில் மீண்டும் நரேந்திர மோடி தலைமையிலான பாஜக மூன்றாவது முறையாக வெற்றி பெற்று பிரதமராக ஆட்சி அமைக்க வேண்டும் என்ற நோக்கில் தமிழகத்தில் பாஜக தலைவர் அண்ணாமலை தலைமையில் உருவான தேஜகூட்டணியில் தமாகாவிற்கு மூன்று தொகுதிகளை பெற்று கொண்டு தோல்வியடைந்தாலும் அதையும் கடந்து தற்போது வரை ஜி. கே. வாசன் அவர்கள் மத்தியில் ஆளும் பாஜக மற்றும் பிரதமர் நரேந்திர மோடியின் தலைமையையேற்று ஆதரவாக செயல்பட்டு வருகின்றார்.